open-index/open-wikipedia-markdown huggingface dataset:
האוסף השקט

**האוסף השקט** הוא האלבום ה-17 של שרית חדד ואלבום האוסף השני שלה אשר יצא לאור ב-5 במאי 2008. האלבום הוא אוסף של שירים שקטים מאלבומיה הקודמים, וכן שירים שהוקלטו, אך לא נכנסו לאלבומים אלה.

## רשימת רצועות

## קישורים חיצוניים

קטגוריה:אלבומי שרית חדד
קטגוריה:אלבומים בעברית
קטגוריה:אלבומי חברת אבי גואטה הפקות בע"מ
שולמית גולדהבר

**שולמית גולדהבר** (בגרמנית: **Sulamith Goldhaber**; 4 בנובמבר 1923 – 11 בדצמבר 1965) הייתה פיזיקאית אנרגיות גבוהות ומומחית בינלאומית בנושא האינטראקציות בין קאונים לבין נוקליאונים. גולדהבר הייתה האדם הראשון לצפות באינטראקציות גרעיניות של האנטיפרוטון.

## קורות חיים
גולדהבר נולדה בווינה אוסטריה וגדלה בארץ ישראל של המנדט הבריטי כאשר משפחתה עלתה לארץ. היא למדה באוניברסיטה העברית בירושלים, שם פגשה והתחתנה עם הפיזיקאי גרסון גולדהבר. היא סיימה את לימודיה באוניברסיטה העברית עם תואר שני והיגרה לארצות הברית עם בעלה ללימודי דוקטורט.

## הנצחה
אוניברסיטת תל אביב מקיימת קולקוויום לזכרה.

## קישורים חיצוניים
* לואיס אלוורז, 

קטגוריה:מהגרות מישראל לארצות הברית
קטגוריה:מהגרים מישראל לארצות הברית
קטגוריה:פיזיקאיות יהודיות
קטגוריה:פיזיקאיות אמריקאיות
קטגוריה:פיזיקאים אמריקאים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:בעלות תואר דוקטור מאוניברסיטת ויסקונסין–מדיסון
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:אמריקאיות שנולדו ב-1923
קטגוריה:אמריקאים שנולדו ב-1923
קטגוריה:אמריקאיות שנפטרו ב-1965
קטגוריה:אמריקאים שנפטרו ב-1965
תצורה רשתית

**התצורה הרשתית** (TA: Formatio reticularis) היא אזור במוח הממוקם בגזע המוח ומכיל 90 גרעינים ורשתות סבוכות של תאי עצב. 
התצורה הרשתית מעוררת את קליפת המוח להיות קשובה לגרייה חדשה ושומרת על ערנות המוח אפילו בזמן שינה.
בהתאם לכך, פגיעה חמורה בתצורה הרשתית מובילה רבות למצב של תרדמת. 

## מיקום וקישורים לחלקים אחרים במערכת העצבים
התצורה הרשתית נמתחת מחלקו העליון של המוח האמצעי, עוברת דרך הפונס ומגיעה עד לתחתית המוח המוארך.

התצורה הרשתית שולחת אקסונים לחלקים רבים במערכת העצבים, במסילות עולות (לעבר קליפת המוח) ויורדות (לאורך חוט השדרה).
התצורה הרשתית מקבלת מידע רב מקליפת המוח הקדם-מוטורית וממספר אזורים תת-קורטיקלים, כמו האמיגדלה, ההיפותלמוס וגרעיני הבסיס.

התצורה הרשתית שולחת מידע חושי לתלמוס, אשר בתורו מתעל את המידע לעיבוד במקומות המתאימים בקליפת המוח. למשל, המידע המגיע מן העיניים מתועל לאזורים האחראיים על הראיה.

התצורה הרשתית מחולקת מבחינה תפקודית למערכת ההפעלה הרשתית העולה (ARAS), מסלולים עולים לקליפת המוח, ומערכת הרשתית היורדת, מסלולים יורדים (דרכי הרשת הספינמיות) לחוט השדרה.

## תפקידים
התצורה הרשתית ממלאת תפקיד חשוב בשליטה על מנגנונים הקשורים לעוררות ושינה. 
בין השאר, התצורה הרשתית מווסתת העברה של מידע המגיע ממערכות החוש, ומשתתפת בקביעה האם יועבר למוח הגדול ויגיע למודעות.
התצורה הרשתית חיונית להיבטים מסוימים של התפקודים הניהוליים.

מבנים בתצורה הרשתית מעורבים גם בשליטה מוטורית. התצורה הרשתית חיונית לתנועה של העיניים, הראש והגפיים.
שליטה מוטורית מאפשרת קואורדינציה. 

התצורה הרשתית קשורה גם לוויסות טמפרטורה.

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:גזע המוח
Don't Stop Me Now

"**Don't Stop Me Now**" (בעברית: "**אל תעצור אותי עכשיו**") הוא שיר של להקת הרוק הבריטית קווין, ונכלל באלבומה השביעי של הלהקה, *[[Jazz (אלבום)|Jazz]]*. השיר יצא כסינגל בשנת 1979, והגיע למקום 9 במצעד הלהיטים הבריטי ולמקום 86 במצעד הלהיטים האמריקאי.

השיר נכתב והולחן על ידי סולן הלהקה, פרדי מרקיורי. בשונה מרוב שירי הלהקה, בשיר זה לא מבצע חלק עיקרי גיטריסט הלהקה, בריאן מיי, שבדרך כלל מוביל את שירי הלהקה. השיר הוקלט גם על ידי הלהקה מקפליי.

בשנת 2005 נבחר השיר ל"שיר המכוניות הטוב בעולם", בתחרות שנערכה בשיתוף עם תוכנית הטלוויזיה "טופ גיר".

השיר גם מופיע באלבום האוסף של הלהקה *[[Greatest Hits (אלבום של קווין)|Greatest Hits]]* מ-1981, וביוני 2011, במסגרת חגיגות ה-40 שנים של קווין, נכלל טייק ישן של השיר המכיל חלקים נוספים של גיטרות, במיני אלבום בונוס במהדורה המחודשת וההוצאה המחודשת של האלבום *[[Jazz (אלבום)|Jazz]]*.

בשנת 2014, הקוראים של מגזין הרולינג סטון דירגו את השיר במקום השלישי האהוב עליהם של קווין.

## קליפ
את הקליפ של השיר ביים ג'יי קליבנשטיין וצולם ביער הלאומי בבריסל, בלגיה ב-26 בינואר 1979.

## בהופעות
בגרסת האולפן, החלק של בריאן מיי הוא רק בסולו הגיטרה שלו, אבל בגרסאות של ההופעות של Jazz ושל Crazy ב-1979, מיי שיחק קצת בקצב של הגיטרה בכל השיר כדי לתת יותר תחושה של מוזיקת רוק.

גרסה חיה של השיר מופיעה באלבום של הלהקה *[[Live Killers]]* משנת 1979.

## סינגל
במהדורה היפנית, האמריקאית, הקנדית והאוסטרלית, השיר "More Of That Jazz" היה הבי-סייד.

## משתתפים
* פרדי מרקיורי - שירה וקולות ליווי, פסנתר.
* בריאן מיי - גיטרה, קולות ליווי.
* רוג'ר טיילור - תופים, כלי הקשה, תוף מרים, משולש, קולות ליווי.
* ג'ון דיקון - גיטרה בס.

## קישורים חיצוניים

קטגוריה:שירי 1979
קטגוריה:סינגלים מ-1979
קטגוריה:שירי קווין
קטגוריה:שירים באנגלית
קטגוריה:שירים שנכתבו על ידי פרדי מרקיורי
קטגוריה:שירי להט"ב
קטגוריה:שירי הארד רוק
קטגוריה:שירי פופ רוק
קטגוריה:סינגלים שהגיעו למקום הראשון במצעד הסינגלים הסקוטי
קטגוריה:סינגלים בהוצאת אלקטרה רקורדס
קטגוריה:סינגלים בהוצאת הוליווד רקורדס
טוני סופרנו

**אנתוני ג'ון סופרנו** (באנגלית: **Tony Soprano**; 22 באוגוסט 1959 – ?) הוא דמות של ראש משפחת פשע, דון מאפיה סיציליאנית מניו ג'רזי, בסדרה הסופרנוס. הדמות גולמה על ידי ג'יימס גנדולפיני.

## ביוגרפיה בדיונית: ילדותו של טוני ונעוריו
טוני נולד ב-1959 לג'וני "בוי" סופרנו ולליביה. לטוני יש שתי אחיות, ג'ניס וברברה. הייתה לו אחות נוספת שמתה בלידתה.

### חשיפה מוקדמת לפשע

לדבריו, בסביבות השנה 1967 הוא גילה לראשונה שאבא שלו חבר במאפיה, כשאביו התקוטט עם אדם שלא שילם לו כסף.

טוני נזכר גם, שבסביבות אותה שנה אביו התחיל לקחת את אחותו לפארק השעשועים לצורך הסוואת הפעילות האלימה שלו. טוני הצעיר עוד לא הבין זאת, ולכן הוא הרגיש שהוא הילד הפחות אהוב. יום אחד הוא החליט להתפלח לרכב של אביו כדי להגיע איתם לפארק השעשועים וגילה שם שאחותו משמשת את אביו לצורך הסוואה. הגילוי שיפר את הרגשתו לגבי מעמדו בעיני אביו.

בתחילת שנות ה-70 ראה טוני את אביו חותך אצבע לאדם. התקף החרדה הראשון של טוני היה כשהתעלף, כמה שעות אחרי המקרה הזה.

### תקופת בית-הספר תיכון של טוני
במהלך לימודיו בתיכון, הכיר טוני את אשתו לעתיד, כרמלה דיאנג'לו, בחניון של "פיצה וורלד", במהלך תגרה עם חברו דומיניק טדסקו. בתיכון גם הכיר את דייוויד סקטינו וארטי בוקו. הוא היה חבר בארגון קתולי ושם הכיר את יוג'ין, חברו לעתיד במאפיה. כמו כן הוא התנסה בסמים.

## החבירה של טוני למאפיה
כשטוני היה ילד הוא הקים כנופיה צעירה ביחד עם ג'קי אפריל האב, ראלף סיפראטו וסילביו. הם בעיקר מכרו חשיש וסיגריות.

בסוף שנות ה-70 טוני והחבורה תכננו לשדוד את משחק הפוקר של פיץ' למאנה. הם תכננו את המעשה ימים רבים. בסופו של דבר, הם עשו זאת בלי ראלף, שהיה חולה. השוד המוצלח הניב להם הרבה כסף, אבל הפשע נודע לפיץ' ולג'וני, אביו של טוני. עקב ההתערבות של ג'וני, טוני וג'קי לא נענשו על המעשה ואף התקבלו למאפיה בזכותו.

ב-1982 טוני עשה את עבודתו הראשונה במאפיה, שכללה חיסול של סוכן ההימורים וולי אוברול.

## החיים האישיים של טוני
טוני גר בניו ג'רזי. הוא נשוי לכרמלה ולזוג שני ילדים: מדו, הבת הבכורה, ואנתוני ג'וניור (שמכונה גם AJ).

## התחביבים של טוני
טוני ידוע בחיבתו לברווזים. הוא דואג להם וקונה ספרים כדי לשפר את הידע שלו לגביהם. בנוסף, הוא חובב סיגרים ומעשן קבוע של סיגרים מסוג CAO Maduro L’Anniversaire Robusto.

## בסיום הסדרה
בסצנה האחרונה בסדרה, טוני, כרמלה ואיי.ג'י נפגשים בדיינר מקומי, כשברקע מתנגן השיר "Don't Stop Believin" של להקת "Journey" והמצלמה נעה ברחבי המסעדה. במקביל, מדו, שהתקשתה בהתחלה במציאת מקום חנייה, נראית מתקרבת לפתח המסעדה. המצלמה מתמקדת באדם שנראה קודם יושב בבר המסעדה ומביט בטוני, נכנס לחדר השירותים. מדו מתקרבת לדלת הכניסה וטוני מביט לעבר הדלת לאחר שרעש פעמון הכניסה נשמע. מיד לאחר מכן, מוחשך המסך וכעבור מספר שניות עולות כתוביות הסיום.

החלטתו של יוצר התוכנית צ'ייס לסיים את הפרק והסדרה בהחשכת המסך וביצירת חוסר ודאות לגבי גורלו של טוני עוררה הדים והעלתה ספקולציות וסימני שאלה רבים, כמו גם גילויי אכזבה מצד מעריצי הסדרה, ששאלת גורלו של טוני המשיכה להעסיק רבים מהם זמן רב לאחר ירידתה מהמסך. כשנשאל לגבי סצנת הסיום, סיפר צ'ייס כי:

## הערות שוליים

קטגוריה:הסופרנוס
קטגוריה:פושעים בדיוניים
קטגוריה:דמויות טלוויזיוניות
גרסון גולדהבר

**גרשון גולדהבר** (באנגלית:**Gerson Goldhaber**; 20 בפברואר 1924 – 19 ביולי 2010) היה פיזיקאי יהודי-אמריקאי ואחד ממגלי המזון מסוג D, שהוכיח את קיומו של הקווארק קסום.

## קורות חיים
גולדהבר נולד בקמניץ, גרמניה. ב-1933, עם עליית הנאצים לשלטון, משפחתו עקרה לקהיר. ב-1942 עבר לירושלים כדי ללמוד פיזיקה באוניברסיטה העברית. שם פגש את שולמית לאו, שהייתה סטודנטית לכימיה, והם נישאו ב-1947. בסוף אותה שנה הוא סיים את לימודיו באוניברסיטה העברית עם תואר שני בפיזיקה, ואשתו, שולמית גולדהבר, לימים פיזיקאית דגולה, זכתה בתואר שני בכימיה.

לאחר סיום לימודיהם הוא היגר לארצות הברית עם אשתו, ושניהם פנו ללימודי דוקטורט באוניברסיטת ויסקונסין–מדיסון.

עם קבלת התואר ב-1950, קיבל משרת מרצה באוניברסיטת קולומביה. מאז 1953 הוא עבד במעבדה הלאומית לורנס ברקלי.

אשתו, שולה, נפטרה ב-1965. להם נולד בן. ב-1969 גרשון נישא בשנית, ליהודית, סופרת ומשוררת. להם שתי בנות.

ב-1974 היה בצוות של ברטון ריכטר, שגילה את המזון עם הקוורק הקסום. ב-1976 ריכטר קיבל על כך את פרס נובל, וגולדהבר קיבל על כך את פרס פאנופסקי.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:פיזיקאים יהודים
קטגוריה:פיזיקאים אמריקאים
קטגוריה:יהודים חברי האקדמיה הלאומית למדעים של ארצות הברית
קטגוריה:סגל אוניברסיטת קולומביה
קטגוריה:סגל אוניברסיטת קליפורניה בברקלי
קטגוריה:מהגרים מישראל לארצות הברית
קטגוריה:זוכי מלגת גוגנהיים
קטגוריה:בוגרי האוניברסיטה העברית בירושלים
קטגוריה:פליטי רדיפות הנאצים
קטגוריה:בעלי תואר דוקטור מאוניברסיטת ויסקונסין–מדיסון
קטגוריה:אמריקאים שנולדו ב-1924
קטגוריה:אמריקאים שנפטרו ב-2010
מאס ותד

שמאל|ממוזער|180px|מאס ותד
**מאס ותד** (בערבית: **ماس وتد**; נולדה ב-1980 בכפר ג'ת שבמשולש) היא דיאטנית קלינית ישראלית, מנכ"לית ובעלים של רשת מרפאות לתזונה קלינית ודיאטה הפונה לציבור של ערביי ישראל.

מאס ותד, בוגרת האוניברסיטה העברית בירושלים, סיימה בנוסף קורס ניהול עסקים בבית הספר לניהול מייסודו של סטף ורטהיימר. החל משנת 2003 עוסקת ותד בתחום התזונה והדיאטה ומתמקדת בערביי ישראל. המרפאה הראשונה ברשת המרפאות נפתחה בכפר ג'ת שבמשולש, ונכון לשנת 2008 כוללת הרשת כ-20 מרפאות.

ותד הגתה שיטת תזונה המיועדת לסקטור הערבי בפרט ולאוכלי האוכל המזרחי בכלל. שיטת הטיפול המרכזית שלה בשם "דאוסאת" (دوسات), אשר פירושה בעברית "לעיסות". יתר על כן, ותד פועלת למען הגברת המודעות לנושא ההשמנה והמחלות הנגרמות כתוצאה מהשמנה בקרב הציבור הערבי בישראל. מדי שנה מקיימת ותד כנס מקצועי בנושא בריאות ותזונה. בשיעוריה משלבת ותד גם נושאים הקשורים לדת האסלאם.

לוותד טור שבועי בעיתונים "כל אל-ערב" ו"א-סינארה", מהנפוצים בשפה הערבית בארץ. כמו כן, היא מוציאה לאור כתב עת מקצועי בשם "דאוסאת", העוסק בתזונה נכונה ובריאות.

## קישורים חיצוניים
* 
*תיאור פעילות

קטגוריה:בעלי טור ישראלים
קטגוריה:דיאטות
קטגוריה:תזונאים ישראלים
קטגוריה:ישראל: תזונה
קטגוריה:מנהלות ישראליות
קטגוריה:מנהלים ישראלים
קטגוריה:ערביות ישראליות
קטגוריה:ערבים ישראלים
קטגוריה:בוגרות האוניברסיטה העברית בירושלים
קטגוריה:בוגרי האוניברסיטה העברית בירושלים
קטגוריה:ישראליות שנולדו ב-1980
קטגוריה:ישראלים שנולדו ב-1980
איזומלטולוז

שמאל|ממוזער|250px|איזומלטולוז
**איזומלטולוז** (באנגלית: **Isomaltulose**) (שם כימי: **6-0-α-D-glucopyranosyl-D-fructose**) (ידוע גם בשם המסחרי **פלטינוז** [**Palatinose**]) הוא דו-סוכר המורכב מפרוקטוז וגלוקוז, בעל קשר יציב יותר מהקשר הנמצא בסוכרוז ולכן קשה יותר לפירוק אנזימטי.

איזומלטולוז מופק מסלק סוכר ובעל מתיקות טבעית. בדומה לסוכרוז, איזומלטולוז עובר פירוק מלא במערכת העיכול ומספק ערך קלורי זהה של 4 קק"ל/גרם. עקב התפרקותו האטית (פי 5 יותר לאט) הוא מעניק אנרגיה זמינה ומתמשכת ברמת מתונה המספקת את הצרכים האנרגטיים והפיזיולוגים של גוף האדם, ובשל כך דוחה תחושת רעב.
איזומלטולוז ידידותי לשיניים, הודות לעמידותו בפני פירוק אנזימטי, אינו מתפרק על ידי החיידקים המצויים בחלל הפה, ולכן אינו גורם להתפתחות עששת.

אספקת אנרגיה אופטימלית היא נושא חשוב במחקר ובפיתוח מוצרים בהקשר הבריאותי- מניעת השמנה וביצועים גופניים וקוגניטיביים.
איזומלטולוז משמש כרכיב עיקרי במזון ובמשקאות פונקציונליים בעולם במשקאות חלב, מים פונקציונלים, חטיפי אנרגיה וכדומה.
פלטינוז זכה בפרס החדשנות בתערוכת מזון בינלאומית בשנת 2007.

## קישורים חיצוניים

* פלטינוז

קטגוריה:ממתיקים
לינקס (קבוצת כוכבים)

**לינקס** היא קבוצת כוכבים שנמצאת בחלק הצפוני של השמים ומורכבת מכוכבים חלשים במיוחד. הקבוצה הוגדרה במאה ה-17 על ידי האסטרונום הפולני יוהנס הווליוס על אזור ללא כוכבים בהירים שלא היה שייך לאף קבוצת כוכבים אחרת. שם הקבוצה נובע מכך שרק מי שיש לו ראיית לילה של לינקס יכול להבחין בכוכבי הקבוצה. שינויים בהגדרת הגבולות של הקבוצה יצרו חוסר אחידות במתן השמות לכוכבים וכך למשל הכוכב **41 בלינקס** נמצא למעשה בתחום של קבוצת הדובה הגדולה.

## כוכבים מעניינים
**α בלינקס** הוא הכוכב היחיד בקבוצה עם בהירות נראית קרובה לדרגה 3. זהו ענק אדום במרחק של כ-170 שנות אור.

**38 בלינקס** הוא כוכב כפול במרחק של כ-90 שנות אור, המורכב מזוג כוכבים קרובים בבהירות מדרגות 4 ו-6 הניתנים להפרדה בטלסקופ קטן.
 

## קישורים חיצוניים

* 

קטגוריה:קבוצות כוכבים
קטגוריה:שבע קבוצות הכוכבים של יוהנס הווליוס
טום בללייקה

"**טוּם-בַּלַלַייקָה**" (נכתב לעיתים כמילה אחת: "**טומבללייקה**"; באנגלית: "**Tumbalalaika**"; ברוסית: "**Тум балалайка**"; בפולנית: "**Tum-bałałajka**") הוא שיר עם יידי נודע. הבחור בשיר מציג בפני העלמה חידות, והיא בתורה עונה עליהן.

עם המבצעים הישראליים לשיר (בגרסה היידית) נמנים דודו פישר, הפרברים ועוד. להקת המטאל הישראלית Gevolt ביצעה גרסת כיסוי לשיר היידי באלבום AlefBase, שיצא ב-2011.

ננה מושקורי שרה את השיר בצרפתית (**Roule s'enroule**) ובאנגלית ('Over and Over'). הגרסה האנגלית תורגמה לווייטנאמית על-ידי המוזיקאי אן באנג וזכתה למספר ביצועים בשפה זו

.

## מילות השיר

## הגרסה העברית
לגרסה העברית לשיר חוברו מילים חדשות על ידי עמנואל לין, מתרגם ופזמונאי ישראלי מן התנועה הקיבוצית:

מַה זֶּה, מַה בְּלִי שֹׁרֶשׁ צוֹמֵחַ?

מַה בְּלִי שַׁלְהֶבֶת, מַה מִּתְלַקֵּחַ?

מִי זֶה רַן מֵיתָר לֹא יָנִיעַ?

מִי זֶה בּוֹכֶה דְּמָעוֹת לֹא יַדְמִיעַ?

טוּמְבָּלָלַי...

טוּמְבָּלָלַיְקָה זֶמֶר נוֹשָׁן.

אֶבֶן-צוּר בְּלִי שֹׁרֶשׁ צוֹמַחַת,

אַהֲבָה בְּלִי אֵשׁ מִתְלַקַּחַת,

רוּחַ רַן מֵיתָר לֹא יָנִיעַ,

לֵב בּוֹכֶה דְּמָעוֹת לֹא יַדְמִיעַ.

בנוסף לתרגום השיר, נכתבו מספר רב של גרסות היתוליות לשיר:

מָה עוֹשֶׂה, עוֹשֶׂה הֶחָלוּץ
כְּשֶׁהוּא בָּא, הוּא בָּא לַקִּבּוּץ?
בָּא לַקִּבּוּץ, רוֹצֶה לֶאֱכֹל
נִכְנָס אֶל הַלּוּל, גּוֹנֵב תַּרְנְגוֹל.

מה עושה, עושה החלוץ
כשהוא בא, הוא בא לקיבוץ?
בא לקיבוץ, רוצה לאכול,
רואה בחורה, שוכח הכול.

:טוּמְבָּלָלַי...טוּמְבָּלָלַי...טוּמְבָּלָלַיְקָה...

## קישורים חיצוניים

* 
* בביצוע הרשל ברנרדי
* ביצוע חי לשיר מתוך קונצרט של "שלושת החזנים" בבית-הכנסת הספרדי באמסטרדם, באתר יוטיוב

## הערות שוליים

קטגוריה:שירים ביידיש
קטגוריה:שירים שתורגמו מיידיש לעברית
קטגוריה:שירים עממיים
קטגוריה:פולקלור יהודי
קטגוריה:פולקלור יידיש
קטגוריה:יהדות אשכנז
קטגוריה:יהדות מזרח אירופה
קטגוריה:שירי דודו פישר
אנטנת דיפול

[שמאל|ממוזער|300px|אנטנת דיפול פשוטה היכולה לדוגמה לשמש לקליטת רדיו בגל [אפנון תדר|FM, במרכז מחובר לאנטנה קו הזנה קואקסיאלי המתחבר למקלט]]
שמאל|ממוזער|300px|אנטנת דיפול מתכווננת לתדר של 1 עד 4 ג'יגה הרץ
**אנטנת דיפול** (באנגלית: **Dipole antenna**, דו־קוטבית) היא אנטנה לקליטה ושידור של גלי רדיו המורכבת משני כבלים או מוטות מתכת הנמצאים על ציר אחד. אנטנת הדיפול פותחה לראשונה על ידי הפיזיקאי היינריך רודולף הרץ שהיה הראשון שהדגים והראה את קיומה של הקרינה האלקטרומגנטית על ידי המצאת המכשירים הראשונים לשידור וקליטה של גלי רדיו, בשנת 1886.

קו ההזנה מחובר למרכז האנטנה (בין שני המוטות או הכבלים) ומשמש למצב קליטה ולמצב שידור. במישור הניצב לאנטנה, עקום הקרינה של האנטנה הוא כלל כיווני. כשאנטנת דיפול יחידה משמשת גם לקליטה וגם לשידור יש משמעות לתיאום העכבות בין האנטנה לקו ההזנה (הכבל המחבר בין האנטנה למשדר/ מקלט). במקרה שהם אינם מתואמים, במצב קליטה יהיו הפסדים בקליטה ובמצב שידור יהיו הפסדים בעוצמה וכמו כן פליטה של קרינה מקו ההזנה היכולה לפגוע במכשירים אלקטרונים שנמצאים בקרבת מקום.

## אנטנת חצי אורך גל
אנטנה זו היא אנטנה בסיסית, ויש סוגי אנטנות נוספים המבוססים על עקרון הדו-קוטביות (Dipole). שבח (gain) הדיפול במקרה זה הוא 2.2 dBi.
אנטנת דיפול טיפוסית מורכבת משני מוליכים שאורכם רבע אורך גל היוצרים שניהם יחד אורך של חצי אורך גל. אורכם הכולל של המוליכים במטרים באנטנת חצי אורך גל מחושב כ-142.65 חלקי התדירות במגה־הרץ. לדוגמה אנטנת חצי אורך גל לקליטת שידורי FM (כמו בתמונה למעלה) לתדר 100 מגה־הרץ אורכה הכולל הוא 1.4265 מטר (142.65 סנטימטרים). ברוב המקרים בהנדסת רדיו המונח "דיפול" פירושו דיפול של חצי אורך גל.

## ראו גם
* אנטנת מונופול

## קישורים חיצוניים

דיפול
ג'ון ירמות'

**ג'ון ירמות**' (באנגלית: **John Yarmuth**; נולד ב-4 בנובמבר 1947) הוא פוליטיקאי אמריקאי, שכיהן כחבר בית הנבחרים של ארצות הברית מטעם המפלגה הדמוקרטית המייצג את המחוז ה-3 של קנטקי בשנים 2023-2007. ג'ון ירמות' הוא מוציא לאור לשעבר של עיתון עצמאי ונכנס לתפקידו בקונגרס עם המהפך של הדמוקרטים בקונגרס, בבחירות אמצע הקדנציה של שנת 2006. הוא חבר הקונגרס היהודי הראשון מקנטקי.

## ביוגרפיה
ירמות' הוא יליד לואיוויל בקנטקי, אשר סיים את תיכון את'רטון המקומי ב-1965. הוא סיים את אוניברסיטת ייל בהתמחות בלימודי תרבות אמריקה ואחרי שעבד עבור הסנאטור מארלו קוק בין השנים 1971–1975, הוא שב ללואיוויל והחל בקריירה שלו כמוציא לאור, כשהוא מייסד את המגזין "לואיוויל היום" (1976-1982). מאוחר יותר, הוא עבד בתחום קשרי האוניברסיטה של אוניברסיטת לואיוויל.

בשנת 1990 ייסד ירמות' את השבועון "לואיוויל אקסנטריק אובזרבר" (LEO), בו כתב טור פוליטי שבועי עם נטייה פרוגרסיבית-ליבראלית, שהתפרסמה בדרך כלל בעמוד הראשי של השבועון. ירמות' מכר את השבועון ב-2003 לחברה בבעלותם של המוציאים לאור מגזין טיימס בפנסילבניה, הבעלים של "איר טיימס ניוז", אך המשיך לכתוב את הטור שלו עד לשנת 2006, כשהכריז על מועמדותו לקונגרס והטור שלו הוקפא. בשנים 2003–2005 הופיע ירמות' בתוכניות טלוויזיה פוליטיות בהם ניהל ויכוחים עם עמית בעל דעות שמרניות.

ירמות' הגיש את בקשתו הרשמית למועמדות עבור המחוז ה-3 של קנטקי ב-31 בינואר 2006. לאחר ניצחונו בפריימריס הדמוקרטים ב-16 במאי, הוא הצליח, כחלק מהגל הדמוקרטי בבחירות לקונגרס שהחזיר את הרוב למפלגה הדמוקרטית, להביס בבחירות הכלליות בנובמבר את הנציגה הרפובליקנית המכהנת של מחוז זה, אן נורת'אפ. הוא זכה ב-122,139 (51%) מהקולות לעומת 116,157 (48%) קולות של נורת'אפ. מועמדים עצמאיים זכו כל אחד ב-2,896 (1%) מהקולות. ירמות' נבחר שוב בבחירות של 2008 מול נורת'אפ, ושרד גם את הגל הרפובליקני בבחירות לקונגרס ב 2010.

במהלך שנתו הראשונה בקונגרס, ירמות' תרם את המשכורת שלו, לאחר ניכויי מס, בסך של מעט מעל 120,000 דולר לארגוני צדקה שונים בעיר לואיוויל שבקנטקי. ב-8 בפברואר 2008, ירמות' הודיע על תמיכה בברק אובמה למועמדות המפלגה הדמוקרטית לבחירות הכלליות לנשיאות. במהלך כהונתו היה חבר בוועדת החינוך והעבודה ובוועדת הפיקוח והרפורמה. 

ב-12 באוקטובר 2021 הכריז ירמות' על פרישתו מהחיים הפוליטיים, וכהונתו תמה עם התפזרות הקונגרס ה-117 של ארצות הברית בראשית ינואר 2023.

## קישורים חיצוניים

* 

* 

## הערות שוליים

קטגוריה:אמריקאים ילידי קנטקי
קטגוריה:לואיוויל: אישים
קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:יהודים חברי בית הנבחרים של ארצות הברית
קטגוריה:עיתונאים יהודים אמריקאים
קטגוריה:בוגרי אוניברסיטת ייל
קטגוריה:חברי בית הנבחרים של ארצות הברית מקנטקי
קטגוריה:חברי הקונגרס ה-112 של ארצות הברית
קטגוריה:חברי הקונגרס ה-113 של ארצות הברית
קטגוריה:חברי הקונגרס ה-114 של ארצות הברית
קטגוריה:חברי הקונגרס ה-115 של ארצות הברית
קטגוריה:חברי הקונגרס ה-116 של ארצות הברית
קטגוריה:חברי הקונגרס ה-117 של ארצות הברית
קטגוריה:אמריקאים שנולדו ב-1947
זיגפריד הנדלוזר

**זיגפריד אדולף הנדלוזר** (בגרמנית: **Siegfried Adolf Handloser**; 25 במרץ 1885, קונסטנץ – 3 ביולי 1954, מינכן) היה רופא בדרגת גנרל־רופא בצבא הגרמני וראש השירות הרפואי של הוורמאכט בתקופת הרייך השלישי. בתפקידו היה אחראי על כלל שירותי הרפואה של הצבא הגרמני, כולל הצבא (Heer), חיל האוויר, חיל הים ויחידות הוואפן אס אס. (אולם לא היה אחראי ישירות על שירותי הרפואה של האס אס הכללי, המשטרה ומחנות הריכוז, שתחתיהם פעלו רופאים אחרים כגון ארנסט-רוברט גרביץ). הועמד לדין במשפט הרופאים בגרמניה והורשע כפושע מלחמה בשני סעיפים.

## ביוגרפיה
הנדלוזר נולד בקונסטנץ ב־1885, והוסמך כרופא בגרמניה. הוא שירת כקצין רפואי במלחמת העולם הראשונה, ובמהלך שנות ה־20 וה־30 שירת בצבא הרייך והמשך בוורמאכט. בשנת 1938 הועלה לדרגת Generalstabsarzt, וב-1939 קיבל את התואר "פרופסור לשם כבוד".

בפברואר 1941 מונה ל־Heeressanitätsinspekteur, ולאחר מכן (יולי 1942) ל־Chef des Wehrmachtsanitätswesens, תפקיד שבו הפך לממונה הרפואי העליון של כלל הצבא והוואפן אס אס.

למרות הידע הרב שהיה ברשותו, לא עשה דבר על מנת למנוע את הניסויים בבני-אדם במחנות הריכוז.

לאחר המלחמה הואשם בניסויים בבני-אדם והוא הועמד לדין במשפט הרופאים בגרמניה.

הוא נמצא אשם בבית הדין הצבאי האמריקני וב-1947 נידון למאסר עולם. הוחלט כי מאסרו יקוצר ל-20 שנה, אך לבסוף הוא שוחרר מהכלא בשנת 1954 מטעמי בריאות ומת זמן קצר לאחר מכן ממחלת הסרטן.

## אחריות לפשעים רפואיים
ב־29 בדצמבר 1941 השתתף הנדלוזר בישיבה שבה הוחלט על ביצוע ניסויים בבני־אדם במחנה הריכוז בוכנוואלד, שנועדו לבחון חיסון טיפוס. ניסויים אלה גרמו למותם של כ־100 איש, ופורטו ביומן של הרופא דר ארווין דינג.

הוא אף היה במעורבות פעילה בארגון מדיניות זנות כפויה (Wehrmachtsbordelle), שכללה השגחה על זנות במחנות ובאזורים כבושים, במטרה למנוע הפצת מחלות מין בקרב חיילי הוורמאכט ולהפרידם מנשים "בלתי ראויות" לפי אידאולוגיה נאצית.

אף שהיה בקו הרפואי העליון, לא נקט צעדים משמעותיים לעצירת ניסויים בידי רופאים (SS ומקורות אחרים) במחנות ובהם ניסויים בסולפנילאמיד, קוקס־האגן-גילדמייסטר, ניסויי קור, מלריה ושאר תחומים אחרים בהם נהרגו אסירים רבים.

## משפט והרשעה
במסגרת משפט הרופאים הואשם באשמת פשעים נגד האנושות וקונספירציה, הורשע והורשע בעקבות סעיפים II ו-III במשפט (בפשעים נגד האנושות ופשעי מלחמה) בית הדין הטיל עליו עונש מאסר עולם, שבשנת 1951 הורד ל־20 שנות מאסר על ידי קצין עליון אמריקני (John J. McCloy).

בשנת 1954 שוחרר ממאסר בשל מחלת סרטן, ומת זמן קצר לאחר מכן במינכן.

## מורשת
הנדלוזר נחשב לאחת הדמויות המרכזיות בממסד הרפואי הצבאי של המשטר הנאצי, והמעורבות שלו בפשעים רפואיים (כולל ניסויים ללא הסכמה וזנות כפויה) הפכה אותו לסמל של שיתוף פעולה בין הממסד הרפואי והממשל. משפטו היווה גורם מרכזי להתוויית קוד נירנברג – מסמך יסודי באתיקה רפואית מודרנית, המחייב הסכמה מדעת לנבדקים ומנחה מוסדות מחקר בינלאומיים.

## ראו גם
* ניסויים בבני אדם על ידי הנאצים

## קישורים חיצוניים

* 

## הערות שוליים

קטגוריה:ניסויים בבני אדם על ידי הנאצים: פושעים
קטגוריה:גנרלים בוורמאכט
קטגוריה:חיילי הרייכסווהר
קטגוריה:אנשי צבא גרמנים במלחמת העולם הראשונה
קטגוריה:רופאים נאצים
קטגוריה:רופאים צבאיים גרמנים
קטגוריה:מעוטרי צלב הברזל
קטגוריה:מעוטרי עיטור בית הוהנצולרן
קטגוריה:חברי מסדר פרנץ יוזף
קטגוריה:גרמנים שנולדו ב-1885
קטגוריה:גרמנים שנפטרו ב-1954
אנטיליה

[שמאל|ממוזער|150px|מיצג של אנטיליה השואבת מים מבאר ל[אמת מים, העוברת באלכסון בכיכר רבין בקצה רחוב קק״ל בבאר שבע. המיצג נבנה בשנות ה-90 של המאה ה-20, ונהרס בשנת 2021]]
ממוזער|באר אנטיליה משוחזרת בשרונה|100px
**אַנְטִילְיָה** היא מערכת לשאיבת מים מבאר, באמצעות מסילות עולות ויורדות מעומק הבאר, אשר צמודים להן כלי קיבול למים. כאשר הכלי מגיע למעלה המסילה, הוא מתהפך, והמים נשפכים לתעלה בנויה. ממנה הם זורמים לבריכה, המשמשת מקור מים להשקיה למטעים.

המונח אנטיליה מקורו בשפה היוונית. המילה αντλία ביוונית פרושה משאבה.

מערכות מעין אלה פעלו בפרדסים מאז סוף המאה ה-19. פיתוח המשאבות החדשות גרם להפסקת השימוש בשיטה.

היום ניתן לראות שחזורים של אנטיליות ליד המוזיאון המקומי במזכרת בתיה, בבאר שבע, בחוות עמק השלום הפועלת על ידי עמותת לטם ובשרונה. בפארק נאות קדומים קיימים שני מתקני אנטיליה השואבים מים משתי בריכות השקיה וגם באחוזת דוברובין. באמצעות מערכת הגלגלים והכדים ניתן להעלות מים מן הבריכה לצורכי השקיית אזור גבוה ממנה.

אתר נאות קדומים מציין כי במקורותינו שימשה הבאר האנטילית גם כסמל "הגלגל החוזר בעולם":

ממוזער|אנטיליה בעיירה קרנסקה גורה, סלובניה
במאי 2010 נחנכה באר אנטיליה משוחזרת בנס ציונה. הבאר ממוקמת בחצר בית המייסד ראובן לרר בנחלת ראובן. 

## שלבים בהפעלת האנטיליה במזכרת בתיה


תמונה:Anatilia_mazkert_batia.jpg|מבט על הבאר
תמונה:Visit Mazkeret Batya 2008 118.jpg|המים עולים אל ראש הבאר
תמונה:Visit Mazkeret Batya 2008 109.jpg|הברכה אליה נשפכים המים


## ראו גם
* גלגל מים
* נוריה

## קישורים חיצוניים

* 
* 
קטגוריה:בארות
סרחיו בטיסטה

**סרחיו דניאל בטיסטה** (בספרדית: **Sergio Daniel Batista**; נולד ב-9 בנובמבר 1962 בבואנוס איירס שבארגנטינה) הוא כדורגלן עבר ומאמן כדורגל ארגנטינאי. בטיסטה היה מהקשרים האחורים הבולטים של ארגנטינה בשנות ה-90 והיה שותף לזכייה במונדיאל ב-1986. בטיסטה מכונה בארגנטינה **צ'צ'ו** (Checho).

## קריירה
### כשחקן
בטיסטה החל לשחק בקבוצת ארחנטינוס ג'וניורס ב-1981. הוא זכה עם הקבוצה בשתי אליפויות ובגביע ליברטדורס בטרם עבר לשחק ב-1988 בריבר פלייט, מועדון הפאר של ארגנטינה, איתה זכה באליפות. אחרי שלוש שנים במועדון חזר בטיסטה לעונה אחת בארחנטינוס. את שנותיו האחרונות כשחקן בילה בטיסטה בקבוצות כגון נואבה צ'יקגו, טוסו פיוצ'רס היפנית ואול בויס. הוא פרש סופית ב-1999.

במדי הנבחרת הופיע בטיסטה 39 פעמים. הוא היה שותף לזכייה במונדיאל 1986 ולסגנות במונדיאל 1990.

### כמאמן
קבוצתו הראשונה כמאמן הייתה **בז'ה ויסטה** מאורוגוואי אותה אימן לעונה אחת. ב-2001 מונה כמאמנה של קבוצת האם שלו ארחנטינוס ג'וניורס אותה אימן עד שנת 2004 כשבתווך אימן לעונה אחת את טאז'רס דה קורדובה. ב-2004 מונה כמאמנה של נואבה צ'יקגו אך עזב את תפקידו ב-2005, אז מונה כעוזרו של אוסקר רוג'רי, חברו לנבחרת בשנות ה-80 שאימן באותם ימים את סן לורנסו. ב-2007 מונה כמאמנה של גודוי קרוס ואימן אותה עונה אחת.

בקיץ 2007 מונה בטיסטה כמאמן נבחרת ארגנטינה הצעירה עם עזיבתו של הוגו טוקאלי את התפקיד.

בטיסטה הוביל את הנבחרת האולימפית של ארגנטינה לזכייה במדליית הזהב במשחקי אולימפיאדת בייג'ינג 2008.

בקיץ 2010 מונה בטיסטה כמאמן נבחרת ארגנטינה במקומו של דייגו ארמנדו מראדונה. לאחר כישלון הנבחרת בקופה אמריקה 2011 שאותו אירחה, פוטר בטיסטה מתפקידו.

## קישורים חיצוניים

* פרופיל באתר BDFA

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני ארחנטינוס ג'וניורס
קטגוריה:כדורגלני ריבר פלייט
קטגוריה:כדורגלני נבחרת ארגנטינה
קטגוריה:מאמני כדורגל ארגנטינאים
קטגוריה:מאמני ארחנטינוס ג'וניורס
קטגוריה:מאמני טאז'רס (קורדובה)
קטגוריה:מאמני נואבה צ'יקגו
קטגוריה:מאמני גודוי קרוס
קטגוריה:מאמני נבחרת ארגנטינה בכדורגל
קטגוריה:כדורגלני מונדיאל 1986
קטגוריה:כדורגלני קופה אמריקה 1987
קטגוריה:כדורגלני קופה אמריקה 1989
קטגוריה:כדורגלני מונדיאל 1990
קטגוריה:מאמני קופה אמריקה 2011
קטגוריה:ארגנטינאים שנולדו ב-1962
JAR

קובץ **JAR** (**J**ava **AR**chive) משמש בתחום המחשוב לאריזת Bytecode של Java.

בדרך כלל קובץ JAR מכיל את קובצי המחלקות וקובצי משאבים (resources) כגון קובצי תמונה וקול.
קובצי JAR מבוססים על דחיסת zip. ניתן לטפל בקובץ JAR באמצעות כל תוכנה המסוגלת לטפל בקובצי zip.

קובץ JAR מכיל קובץ מניפסט (Manifest File), המתאר את מאפייני הארכיב.
קובץ המניפסט נקרא MANIFEST.MF והוא ממוקם בתת-ספרייה של קובץ ה-JAR.

## ארכוב ליישום

המכונה הווירטואלית של ג'אווה יכולה להריץ קובץ JAR בתור היישום הראשי, או לטעון אותו כספריית מחלקות ומשאבים עבור יישום אחר.

## קישורים חיצוניים
* Lesson: Packaging Programs in JAR Files מתוך האתר "The Java Tutorials" של חברת אורקל
* Jar File Overview מתוך האתר "The Java Tutorials" של חברת אורקל

קטגוריה:פורמטי קבצים
קטגוריה:Java
מאיר קפלן

**(אברהם) מאיר "מייק" קפלן** (דצמבר 1923 - 23 באפריל 2004, י"ד בטבת ה'תרפ"ד - ב' באייר ה'תשס"ד) היה ראש המחלקה לזיהוי פלילי של משטרת ישראל בשנים 1965–1987, שזכה ב-1976 לעיטור השירות על עבודתו זו.

## ביוגרפיה
מאיר קפלן נולד בניו יורק ב-1923, לרב ד"ר יחיאל קפלן וללאה קפלן. לאחר סיום לימודיו לתואר MA בפילוסופיה באוניברסיטת קולומביה עם מלגת פוליצר, ב-1947, התנדבו קפלן ואשתו סילביה ללמד עברית לילדים יתומים, ניצולי השואה, במסגרת עליית הנוער בצרפת. הילדים הועברו למרסיי כדי להכין אותם לעלייה הבלתי לגאלית לארץ ישראל של המנדט הבריטי. לאחר ההכרזה על הקמת מדינת ישראל, מאיר קפלן ואשתו ליוו 120 ילדים לישראל באונייה "פאן יורק" (קיבוץ גלויות).

לאחר שהות של שישה חודשים בקיבוץ יבנה, קפלן עבר לירושלים, שם החליט להתגייס למשטרת ישראל, ולבטל את תוכניתו המקורית ללמוד לתואר דוקטור. הוא רצה לפתח את השימוש בזיהוי פלילי בישראל והוסכם עם המפכ"ל שילמד , בארצות הברית ולאחר מכן יחזור לישראל. קפלן למד באוניברסיטת קליפורניה בלוס אנג'לס, תוך הקפדה על רכישת ניסיון מעשי בתחום מעבר ללימודים העיוניים. משטרת לוס אנג'לס נענתה לבקשתה של הקונסוליה הישראלית והסכימה שקפלן יעבוד במעבדותיה מספר חודשים, כדי לקבל הכשרה מעשית במעבדות לזיהוי פלילי.

### שירות במשטרה
ב-1952 חזר קפלן לישראל והחל קריירה של 35 שנים במשטרת ישראל, תחילה בתל אביב ולאחר מכן בירושלים. שם עמד בראש המדור המדעי של אגף החקירות. ב-1965 מונה לראש המחלקה לזיהוי פלילי (מז"פ), תפקיד אותו מילא במשך 19 שנה. נוסף על תפקידו, במשך עשר שנים ייצג את משטרת ישראל בישיבות העצרת הכללית של האינטרפול.

במסגרת עבודתו עשה שתי פעולות מיוחדות ברמה הלאומית. הוא סייע ל"מוסד" בזיהויו לקראת חטיפתו והעמדתו לדין של אדולף אייכמן ב-1960, פעילות שעליה קיבל בשנת 2007 תעודת הוקרה של ממשלת ישראל ללוכדי אייכמן 1960 במשכן הכנסת במעמד נשיא המדינה וראש הממשלה עבור פעילותו בלכידתו והבאתו לדין בישראל של הצורר אדולף אייכמן. לאחר מלחמת יום הכיפורים, יזם הבאת כלבים מאנגליה כדי לאתר גופות של חללי צה"ל, מבצע שהוכתר בהצלחה רבה.

קפלן גייס למשטרה מדענים בעלי תארים מתקדמים ושיתף אוניברסיטאות בישראל בפיתוח שיטות ומכשור. כך הוא הצעיד את מז"פ למעמד מכובד בקהילת המעבדות לזיהוי פלילי בעולם. מעבר לעשייה השוטפת, הדגיש את חשיבות המחקר לקידום העבודה המעשית.

הוא הקים מערך טכנאי זיהוי ארצי במסגרתו הוכשרו טכנאי זיהוי, שתפקידם העיקרי לאסוף ראיות בזירת הפשע, ולהעבירן למעבדות לבדיקה. עבודה זו נעשתה מתוך תפיסה שהמפתח העיקרי להצלחה במדע הפורנסי הוא הדייקנות והאיסוף של ראיות פיזיות והבסיס לכך הוא עבודת שטח יסודית.

בשנת 1976 זכה לקבל ממשטרת ישראל את עיטור השירות.בתעודת ההערכה נכתב: תת-ניצב מאיר קפלן פיתח במשך שירותו במשטרה את השירותים לזיהוי פלילי.תכנן ושיכלל שיטות עבודה בתחום זה ויצר קשרים מקצועיים עם מוסדות מדע ומחקר בארץ ומחוצה לה.בעבודתו היסודית,בחריצותו ובבקיאותו הרבה הרים את קרנה של משטרת ישראל.

קפלן זכה בפרס "American Express של International Association of Chiefs of Police" עבור פיתוח מכשור לגילוי חומרי נפץ.

מאיר קפלן נפטר בירושלים ב-23 באפריל 2004 והותיר אחריו שני ילדים, שמונה נכדים וחמישה נינים.

## קישורים חיצוניים
* 

קטגוריה:עולים בעליית הנוער
קטגוריה:שוטרים שעוטרו בעיטור השירות
קטגוריה:עולים לאחר קום המדינה: 1948–1950
קטגוריה:ראשי המחלקה לזיהוי פלילי
קטגוריה:תתי-ניצבים במשטרת ישראל
קטגוריה:ישראלים ילידי ארצות הברית
קטגוריה:בוגרי אוניברסיטת קולומביה
קטגוריה:בוגרי אוניברסיטת קליפורניה בלוס אנג'לס
קטגוריה:ישראלים שנולדו ב-1923
קטגוריה:ישראלים שנפטרו ב-2004
ריוונדל

**ריוונדל**, או **ריבנדל** (המכונה גם **ימלדריס**) הוא מקום משכנו של חצי-העלף אלרונד בספריו של ג'. ר. ר. טולקין דוגמת שר הטבעות.

המקום נבנה באמצע העידן השני והיה אחד מהמעוזים העיקריים של המלחמה בסאורון בסוף העידן השני. ממקום זה יצאה בנוסף אחוות הטבעת במסע להשמדת הטבעת.

## היסטוריה של ריוונדל
מייסדה של ריוונדל היה אלרונד שבנה אותה בתחילת העידן השני לאחר נסיגתו מארגיון.

ריוונדל הייתה אחד מארבעת המעוזות הראשיים של האלפים נגד סאורון. שלושת המעוזות האחרים היו לינדון, שהייתה ממלכה של עלפים. ארנור, שהייתה בברית עם הממלכה השלישית גונדור. שתי האחרונות היו ממלכות של בני אדם שהיגרו מנומנור. במהלך הקרבות הוטל על ריוונדל מצור על ידי צבאות מורדור שתקפו מדרום ארידור, אך ריוונדל הצליחה לשבור אותו ולתקוף חזרה את צבא מורדור. בקרב הברית האחרונה שהיה הקרב האחרון נגד מורדור ריוונדל שלחה כוחות גדולים שהיו חיוניים לצבא הברית האחרונה, מה שגרם לסאורון להפסיד בקרב ובמלחמה.

אחרי מות איסילדור בקרב בשדות הסיפנים עבדו הביא את שברי החרב של איסילדור ששמה היה נארסיל אל ריוונדל, ושם היא נשארה עד שאראגורן לקחה אחר יותר מאלפיים שנה אחר כך. בספר אחוות הטבעת ריוונדל שמשה את פרודו בגינס וחבריו למסתור בעת שברחו מהנזגול, ואחרי כן התכנסה שם המועצה שהחליטה לשלוח את פרודו כדי להשמיד את הטבעת בארץ מורדור, וכדי ללוותו לשלוח אחווה שהורכבה מנציגי העמים החופשיים של הארץ התיכונה.

כמה שנים לאחר סיום מלחמת הטבעת עזב אלרונד את ריוונדל והפליג אל ולינור. ובזה הסתיים העידן השלישי. בעידן הרביעי הלכה ונעזבה ריוונדל וכלתה כיוון שהאלפים עזבו בקצב הולך וגובר לוולינור.

### תושבי ריוונדל
תושביה של ריוונדל הם האלפים אך בעידן השלישי שכנו בה גם הנוטרים (שמהם היה אראגורן). ובנוסף שכן בה בילבו בגינס למשך תקופה של בערך חצי יובל. תושבי ריוונדל המוכרים ביותר הם:

* אלרונד שהקים את ריוונדל.
* קלבריאן אשתו, עזבה לולינור באמצע העידן השלישי.
* ארוון, בתו של אלרונד.
* אלדן ואלרוהיר, בני אלרונד, הם תאומים ואחיה הגדולים של ארוון.
* גלורפינדל, שר אלפים.
* בילבו בגינס, הוביט שוויתר מרצונו על הטבעת האחת והשתכן בה תקופה קצרה.

## בתרבות הפופולרית
חברת לגו הוציאה דגם של ריוונדל על בסיס העיר שהוצגה בסרטי שר הטבעות של פיטר ג'קסון.

## הערות שוליים

קטגוריה:שר הטבעות: מקומות
קטגוריה:ממלכות הארץ התיכונה
קטגוריה:ערים ויישובים בארץ התיכונה
ריוונדל
תקלה היימנות השני, קיסר אתיופיה

**תקלה היימנות השני** (געז: ተክለ ሃይማኖት, עברית: **צמח האמונה**) הוכתר בשם "אדמס סגד השלישי" (געז: አድማስ ሰገድ, עברית: לו האופק סוגד) היה קיסר אתיופיה מ-18 באוקטובר 1769 ועד יוני 1770, ובין 23 בדצמבר 1770 - 13 באפריל 1777. תקלה היימנות היה בנו של הקיסר הקודם יוהנס השני מאשתו וויזרו סנצ'אויר, נולד בבית הכלא הקיסרי שבהר וואחני.

תקלה היימנות הוכתר לקיסר בגיל 15 לאחר שאביו הורעל על ידי ראס מיכאל סהול. תקלה איבד את הכתר למשך כחצי שנה כאשר מספר מצביאים מקומיים שהתנגדו לראס סהול הכתירו את סוסוניוס השני לקיסר, המרד דוכא על ידי ראס סהול ושלטונו של תקלה הוחזר ב-23 בדצמבר אותה השנה.

לאחר שדוכא המרד נכנס ראס סהול עם חייליו לגונדר ואסר כל מי שהתנגד לו, ביניהם גם ראש הכנסייה האורתודוקסית האתיופית האבונא סאלמה השלישי ולאחר משפט ראווה לכל המורדים הוצאו כולם להורג. החוקר הסקוטי ג'יימס ברוס כותב: 

ב-1771 הפסיד ראס סהול בשלושת הקרבות בסרבקוסה, קרב שהתרחש במאי אותה שנה ליד העיר טאדה ליריביו. כוחותיו של סהול נסוגו באותו הקרב לגונדר וסהול נכנע לוונד באוווסאן ב-4 ביוני 1771 שכלא אותו למשך שנה ולאחר מכן שחרר אותו לביתו ומינה אותו למושל מחוז תיגראי. בעקבות הדחתו של סהול הפך ראס גאשו לשליט החזק ביותר באימפריה. הקיסר תקלה שנכלא יחד עם ראס סהול בדאגולה וונד באוווסאן דרש ממנו להתפטר וב-13 באפריל 1777 הוא ויתר על הכתר.

למרות כל הסכסוכים והמאבקים פרחו האמנות והתרבות בגונדר בתקופת היימנות. ההיסטוריון ריצ'רד פאנקהארסט זוקף לזכות היימנות את בנייתן של שבע כנסיות שהחשובה ביניהן הייתה ביתא מריאם שנבנתה ב-1775. המבנים האחרים שבנה היו: קדוס קירקוס ("הקדוש קיריאקוס"), קדוס פטרוס ווא פאולוס ("הקדושים פטרוס ופאולוס"), פארטה לידאטה ("לידת מרי") בפרטה, יוהנס וולדה נגודגווד ("הקדוש ג'ון האוונגליסט"), אבגאלה תקלה היימנות ("תקלה היימנות הקדוש") ודברה טיבב ("הר הידע").

## הערות שוליים




קטגוריה:אתיופיה: תקופת השופטים
קטגוריה:השושלת הגונדרית
קטגוריה:קיסרי אתיופיה
קטגוריה:מלכים אפריקאים
קטגוריה:ילידי 1754
קטגוריה:נפטרים ב-1777
מנדאית

[שמאל|ממוזער|300px|[קערת השבעה כתובה במנדאית]]
**מנדאית** היא דיאלקט של הארמית, המשמש את המנדאים, דת גנוסטית שמאמיניה נמצאים בעיקר בתחומי עיראק ואיראן. הניב משתייך לענף המזרחי של הארמית המאוחרת, שזמנה הוא מהמאה הרביעית עד המאה השביעית לספירה, ושלב מודרני שלו קיים גם היום.

מאפייני המנדאית דומים לניבים האחרים של הארמית המאוחרת המזרחית, ארמית בבלית וסורית. היא שימשה כלשון ליטורגית ומצויים בידינו היום טקסטים בניב זה מן המאות הראשונות לספירה הכוללים לחשי השבעה, תפילות ופרקי הגות. הניב המודרני של המנדאית הוא ניב מדובר ויש בו קבוצה קטנה של דוברים, רובם בעיר אהוואז במחוז ח'וזסתאן באיראן ובסביבתה ומיעוטם בתפוצות. הניב המודרני מושפע רבות מן הפרסית.

למנדאית יש גם אלפבית מיוחד, הנקרא . חוקר השפה הבולט ביותר במאה ה-19 היה תאודור נלדקה, ובמאה ה-20 היה רודולף מצוך .

## לקריאה נוספת
* אוהד אבודרהם, **דקדוק המנדאית הקדומה**, הוצאת האקדמיה ללשון העברית, 2022


* Ethel S. Drower and Rudolf Macuch, *A Mandaic Dictionary*, Oxford 1963
* Theodor Nöldeke, *Mandäische Grammatik*, Halle 1875
* Rudolf Macuch, *Handbook of classical and modern Mandaic*, Berlin 1965
* Rudolf Macuch, *Zur Sprache und Literatur der Mandäer*, Berlin 1976
* Rudolf Macuch, *Neumandäische Chrestomathie: mit grammatischer Skizze, kommentierter Übersetzung und Glossar*, Wiesbaden 1989



## קישורים חיצוניים
*מנדאית קלאסית ומנדעית מודרנית באתר אתנולוג
*הקלטות של מנדאית קלאסית ומנדעית מודרנית באתר של אוניברסיטת היידלברג
*מבחר כתבים מנדאיים, באתר של רוסלאן חזרזר
;מאמרים
* 
* 

קטגוריה:ערכים שבהם תבנית בריטניקה אינה מתאימה
קטגוריה:ארמית
חניית שם מתחם

**חניית שם מתחם** או **חניית דומיין** (**Domain parking**), שירות המוצע בדרך כלל ללא תשלום על ידי חברות המציעות שירות אירוח אתרים. שירות זה מאפשר לבעל שם המתחם שרכש אותו לצורך שימוש עתידי לצבור ותק לשם המתחם. 

חניית שם המתחם מתבצעת באמצעות שיוך שרת DNS של שם המתחם לשרת DNS של מספק השירות. פעולת שיוך היא פעולה קצרה, הניתנת לביצוע דרך פנל ניהול של רשם שם הדומיין, אך מכיוון שמדובר במערכת גלובלית ומבוזרת, יכולות לעבור עד 48 שעות עד לעדכון המלא.

קטגוריה:כתובות רשת
קטגוריה:אינטרנט
צלולואיד

[שמאל|ממוזער|250px|[בובה העשויה מצלולואיד]]
**צלולואיד** (בעברית: ציבית) הוא חומר תרמופלסטי דליק מאוד המיוצר מניטרט התאית ומקמפור. צלולואיד הוא חומר קרני, גמיש ומבריק המעובד מצלולוזה (תאית).

זהו הפלסטיק הראשון שיוצר באורח מסחרי, כבר בסוף המאה ה-19.

על אף שבשימושים רבים החליפו אותו חומרים פלסטיים פחות דליקים, לשימושים ייחודים רבים הוא עדיין החומר המתאים ביותר בזכות עמידותו בפני מים, שמנים וחומצות בריכוז נמוך.

צלולואיד משמש לייצור מפרטי גיטרה, כדורי פינג-פונג, סרטי צילום וקולנוע, לוחות לצילום ועוד.

## קישורים חיצוניים

* 

קטגוריה:סוכרים
קטגוריה:פולימרים
קטגוריה:המצאות במאה ה-19
אמה סזר

**אֶמֶה סֶזֵר** (בצרפתית: **Aimé Césaire**; 26 ביוני 1913 – 17 באפריל 2008) היה סופר, משורר, סוציולוג ופוליטיקאי צרפתי יליד מרטיניק, בן למשפחה אפרו-קריבית.

## ביוגרפיה
סזר נולד בבאס פואנט במושבה הצרפתית מרטיניק. בגיל 18 קיבל מלגת לימודים לבית הספר היוקרתי תיכון לואי הגדול ועבר לפריז. בשנת 1935 התקבל למוסד להשכלה הגבוהה אקול נורמל סופרייר. אחת המסות הראשונות שפרסם באותו זמן, במשותף עם הסופר לאופולד סדאר סנגור הייתה החיבור **L'Étudiant Noir**' (הסטודנט השחור), בו טבע לראשונה את המונח "Négritude" , שפירושו "שחוֹרוּת" במשמעות של "זהות שחורה". מונח השחורות הפך בהמשך למונח שגור בפוליטיקה הצרפתית ולאבן יסוד בחיבורים הדנים בסוציאליזציה (חיברות) של האדם השחור במערב, ושל שורשי זהותו הפנימית, מעבר לצבע עורו.
בהמשך נודע כמשורר אנטי-קולוניאליסטי, וכפוליטיקאי מוערך.

הפואמה "מחברת על השיבה אל המולדת" שכתב נחשבת אחת היצירות הגדולות של השירה הצרפתית במאה העשרים.

סזר שימש במשך 56 שנים (1945–2001) כראש העיר של פור דה פראנס, בירת מרטיניק. בשנים 1945–1993 היה חבר האספה הלאומית הצרפתית. בהתחלה היה פעיל מטעם המפלגה הקומוניסטית אותה עזב בשנת 1956 מתוך תדהמתו ומחאתו מול הגינוי של הסטליניזם. הצטרף אז למפלגת הליכוד האפריקני ושל הפדרליסטים PRAF, כדי ליצור כעבור שנתיים תנועה פוליטית חדשה - המפלגה המתקדמת המרטיניקנית (Le Parti Progressiste Martiniquais) שדוגלת באוטונומיה של האי.
בפרלמנט הצרפתי היה חבר ללא רישום מפלגתי בשנים 1958–1978, ובשנים 1978–1993 כיהן בו כבן ברית למפלגה הסוציאליסטית הצרפתית.
היה ידוע בעמדותיו האנטי קולוניאליסטיות ובדרישותיו לשוויון.

ב-15 בינואר 2007 נקרא שדה התעופה של מרטיניק בפור דה פראנס - לה למנטן בשם "שדה התעופה אמה סזר - מרטיניק", כאות כבוד לאמֶה סזר.

ב-17 באפריל 2008 נפטר אמה סזר בבית חולים בפור דה פראנס עקב מחלת לב. בהלווייתו נכח גם נשיא צרפת, ניקולה סרקוזי.

## קישורים חיצוניים

* 
* ראובן מירן, "אחרית דבר: השְׁחוֹרוּת משחררת" - e-mago.co.il
* Brooke Ritz, Aime Cesaire מתוך www.english.emory.edu 
* 
* 

קטגוריה:משוררים צרפתים
קטגוריה:סופרים צרפתים
קטגוריה:סוציולוגים צרפתים
קטגוריה:פוליטיקאים צרפתים
קטגוריה:ראשי עיריות בצרפת
קטגוריה:מרטיניק
קטגוריה:חברי האספה הלאומית של צרפת
קטגוריה:בוגרי אקול נורמל סופרייר
קטגוריה:צרפתים שנולדו ב-1913
קטגוריה:צרפתים שנפטרו ב-2008
כלב קטן

**כלב קטן** היא קבוצת כוכבים קטנה באזור קו המשווה השמימי, אחת מ-88 קבוצות הכוכבים המודרניות, והיא נכללה ב-48 קבוצות הכוכבים שהגדיר תלמי. הקבוצה מייצגת את הכלב הקטן מבין שני הכלבים של אוריון.

## כוכבי הקבוצה
**[[פרוקיון]]** (**α בכלב קטן**) הוא הכוכב השמיני בבהירותו ואחד הקרובים ביותר למערכת השמש. זהו כוכב לבן - צהבהב במרחק של כ-11.5 שנות אור ועם בהירות נראית מדרגה 0.4. למעשה זהו כוכב זוגי, אך בן הזוג הוא ננס לבן עם בהירות מדרגה 10.5 כך שניתן להבחין בו רק באמצעות טלסקופים גדולים. מקור השם פרוקיון הוא מיוונית - "לפני הכלב" שכן הכוכב זורח מעט לפני סיריוס - כוכב הכלב ומבשר את בואו.

**[[גומייסה]]** (**β בכלב קטן**) הוא כוכב כחול במרחק של כ-170 שנות אור ועם בהירות מדרגה 2.9. בהירות הכוכב משתנה מעט באופן בלתי סדיר.

## מיתולוגיה
הקבוצה מזוהה עם הכלב הקטן מבין שני הכלבים של אוריון, אך בימי יוון העתיקה הקבוצה זוהתה דווקא עם שועל ולאוריון היה אז כלב אחד בלבד.

## ראו גם
* כלב גדול
* כלבי ציד

## קישורים חיצוניים

* 

קטגוריה:קבוצות כוכבים
*
קטגוריה:48 קבוצות הכוכבים של תלמי
קטגוריה:כלבים בתרבות
שוהם (אבן חן)

**שֹׁהַם** (**אוניקס**) היא אבן חן שהיא סוג של כלקדון - קוורץ בעל גבישים זעירים ("קריפטוקריסטלים" – גבישים מוצפנים).

את האוניקס נוהגים לחתוך כקבושון, או כחרוזים, והוא משמש גם להכנת תכשיטים כקמאו (חריתה המשאירה דמות בולטת מפני האבן) וכאינטגליו (יצירת הדמות בנגטיב, ההפך מקמאו), כאשר הפסים מבליטים את הדמות יחסית לרקע.
אוניקס מתאפיינת במבנה בצורת רצועות בעלות צבעים מגוונים, החל בלבן וכלה בכמעט כל צבע (למעט כמה גוונים, כמו סגול או כחול). רוב דגימות האוניקס הנפוצות מכילות פסים מתחלפים של לבן, חום ושחום. אוניקס שחור לחלוטין נפוץ למדי וייתכן כי הוא הסוג המפורסם ביותר, אך אינו נפוץ כמו אוניקס בעל פסים צבעוניים.

## הרכב

## אוניקס בתרבות
[שמאל|ממוזער|185x185px|סרדוניקס דמוי [אגט מפוספס. רוחב דוגמית זו 2.5 ס"מ]]
[ממוזער|250px|[גמה אוגוסטיאה|גֶמָה אוגוסטיאה, יצירת אמנות מאבן שוהם שנעשתה כנראה בהזמנתו של הקיסר אוגוסטוס. גובהה כ-19 ס"מ, רוחבה כ-23 ס"מ, ועוביה הממוצע 1.3 ס"מ.]]
מקור המילה אוניקס מיוונית ופירושה "ציפורן". הקשר לאבן אינו ברור. הסבר אחד מנסה לקשור בין ציפורן צבועה באדום שבה רואים לעיתים פסים לבנים, והסבר אחר קושר את השם לאגדה על פיה גזר ארוס את ציפורני אפרודיטה הישנה וטמן אותם בחול והם הפכו לאוניקס. באוניקס נעשה שימוש במצרים העתיקה כבר בשושלת השנייה על מנת לייצר קערות וחפצי קדרות. **סרדוניקס** הוא אחד מסוגי האוניקס שבו הרצועות הצבעוניות הם בגוונים של אבן החן "סרד" (גוונים של אדום) במקום שחור. שימוש בסרדוניקס מופיע באמנות של התרבות המינואית של כרתים, בייחוד מהחפירות הארכאולוגיות שנעשו בקנוסוס. אוניקס היה מוכר ליוונים ולרומאים הקדמונים

קיימת סברה כי האבן שוהם המופיעה באבני החושן היא סוג של אוניקס.
באמונה העממית נעשה לעיתים שימוש באוניקס כאמצעי בקללות מכל הסוגים, בייחוד בעלי אופי מיני.

בארצות הברית, באוסטרליה ובתאילנד אוניקס היא אבן ההולדת התחליפית של חודש פברואר, וסרדוניקס היא אבן ההולדת החלופית של חודש אוגוסט.

אגדה אורבנית טוענת שהמתכננים של בניין ספריית כתבי היד והספרים הנדירים על שם ביינקה באוניברסיטת ייל התכוונו לחפות אותו באוניקס ירוק, אבל מכיוון שלא הצליחו לאתר בעולם כמות כזו של אוניקס ירוק נעשה שימוש בשיש כתחליף.

## חומרים שאינם שוהם

[ממוזער|200px|חפצים שמשווקים כאוניקס ואינם אוניקס, [טורקיה]]
השם שוהם לא משמש לשיווק חומרים שאינם שוהם, אולם תחת הכינוי אוניקס משווקים חומרים נוספים שאותם מעבדים או מינרלים אחרים שאותם חותכים, כדוגמת המינרל הקרבונטי קלציט המצוי במקסיקו, בפקיסטן ובמקומות אחרים. בהשוואה לאוניקס אמיתי, מינרל זה רך ומכיוון שהוא נפוץ הרבה יותר, הוא גם זול ממנו. חפצים רבים המשווקים כ"אוניקס" הנמכרים כיום מורכבים למעשה מקלציט.
 - ישנו שימוש נרחב בשם "אוניקס" ככינוי לחומרים תעשייתיים טחונים ומעובדים שמשמשים כחומרי חיפוי וריצוף בבניית מטבחים וכן לריצוף וחיפוי קירות נוספים בבית. מלכתחילה שיווקו את החומרים האלו בכינוי marble onyx, אבל כיום מכנים אותם onyx אף על פי שמדובר בחומרים תעשייתיים מעובדים.

## קישורים חיצוניים

* 

## הערות שוליים

קטגוריה:קוורץ
קטגוריה:אבני חן
טיטוס אוטקיליוס קראסוס

**טיטוס אוטקיליוס קראסוס** (Titus Otacilius Crassus) היה מצביא רומאי, שנטל חלק במלחמה הפונית השנייה. הוא היה, ככל הנראה, בנו של טיטוס אוטקיליוס קראסוס, קונסול שנת 261 לפנה"ס.

אוטקיליוס נזכר אצל ליוויוס ללא הקוגנומן, אך מתוך שתי פסקאות בחיבורו אנו למדים כי שם משפחתו היה קראסוס. הוא נבחר לפראיטור בשנת 217 לפנה"ס, ובאותה שנה אף ניהל את טקס הנדרים להקמת מקדש לאל מנס (Mens). שנה אחר כך, ב-216 לפנה"ס, הוא מוזכר כפרו-פראיטור אשר הביא אל הסנאט איגרת מאת היירון טיראן סירקוסאי, המבקש את עזרת הרומאים נגד הצי הקרתגי. ב-215 לפנה"ס נבחר לדואומוויר, ולאחר שחנך את מקדש מנס הוענק לו אימפריום, והוא נשלח אל סיקיליה (סיציליה) לפקד על הצי המלחמתי. אוטקיליוס הפליג בראש אוניותיו מליליבאום אל אפריקה, השם את החוף הקרתגי, ובעודו עושה דרכו אל סרדיניה, נתקל בשייטת פונית ולכד כמה מאוניותיה.

בשובו לרומא הוצגה מועמדותו לקונסולאט של שנת 214 לפנה"ס, ובחירתו נראתה מובטחת בשל קשרי משפחתו עם קווינטוס פאביוס מאקסימוס. נציגי מעמד הפרשים באספת הקנטוריות (המצביעים ראשונים) כבר העניקו את קולותיהם לאוטקיליוס, כאשר שכנע פאביוס את שאר הנאספים לבל ימנוהו לקונסול, משום שחסר את הכישורים הצבאיים הנדרשים להתמודדות עם חניבעל. פאביוס מאקסימוס ומרקוס קלאודיוס מרקלוס נבחרו אפוא לקונסולים, וכפיצוי-מה נבחר אוטקיליוס לפראיטור בפעם השנייה, ונמסר לו הפיקוד על הצי בראשו עמד בשנה שחלפה. כהונתו זו הוארכה גם בשלוש השנים הבאות. ב-212 לפנה"ס נחל אוטקיליוס הצלחה, עת פשט על חופי קרתגו סמוך לאוטיקה ולכד בנמלה כמה אוניות דגן. אותה שעה סבלו הכוחות הרומיים הצרים על סירקוסאי ממחסור באספקה, והדגן שנתפס על ידי אוטקיליוס ונשלח אליהם אפשר להם להמשיך במשימתם. מועמדותו לקונסול הוצגה פעם נוספת, לקונסולאט של שנת 210 לפנה"ס, אך חרף תמיכת נציגי הפרשים שוב נחל אוטקיליוס כישלון, כפי הנראה בשל התערבותו של טיטוס מאנליוס טורקוואטוס. ברם, דבר ההפסד לא הגיע לאוזניו, שכן זמן קצר לאחר סיום הבחירות נודע ברומא דבר מותו של אוטקיליוס בסיציליה (211 לפנה"ס). 

## מקורות
* ערך זה כולל קטעים מתורגמים מהחיבור William Smith, ''Dictionary of Greek and Roman Biography and Mythology,'' 1867, הנמצא כיום ברשות הציבור
## הערות שוליים

קטגוריה:רומאים במלחמה הפונית השנייה
קטגוריה:רומאים בתקופת הרפובליקה
תוספת יוקר

[שמאל|ממוזער|250 פיקסלים|"בתל אביב נפתחה תערוכת רודן", קריקטורה מאת [אדר דריאן,  מעריב, 13.2.1967]]
**תוספת יוקר** היא תוספת שכר שנועדה להעלות את השכר האפקטיבי של שכירים, כתוצאה מאינפלציה, הגורמת לירידת כח הקניה של שכרם. ישנם שני סוגים של הסכמי תוספת יוקר:

הסכם חד פעמי לתוספת יוקר, הכולל את המרכיבים הבאים:
* שיעור תוספת היוקר
* רכיבי השכר שעליהם מקבל העובד תוספת
* תקרת שכר לפיו תחושב התוספת
הסכם מסגרת לתקופה ארוכה (שנה או שנתיים), שבו נקבעים הגורמים הבאים:
* המדד לפיו מתבצעת ההצמדה של השכר
* תנאים שהפרתם גורמים לתשלום תוספת היוקר
* שינוי שיעור תוספת היוקר כתוצאה משינוי ערך הכסף בשנים שקדמו להסכם (השינויים באים לידי ביטוי בעליה במדד)

במקרים רבים נחתם הסכם תוספת היוקר במסגרת "עסקת חבילה", הכוללת שינוי מועד תשלום התוספת ולעיתים אף הקטנה של שיעור התוספת.

### תוספת יוקר בישראל

בישראל נחתם, בעת הצורך, הסכם תוספת יוקר בין ההסתדרות הכללית ובין לשכת התיאום של הארגונים הכלכליים. להסכם מוצא צו הרחבה המחיל אותו על כל המעסיקים וכל השכירים במשק.

צו הרחבה על כלל המועסקים במשק לעניין תוספת יוקר הוצא בשנת 2003, בעקבות האינפלציה הגבוהה יחסית בשנת 2002 (6.5%).
בהסכם שנחתם נקבע, שתוספת יוקר נוספת תשולם אם שיעור האינפלציה השנתית יגדל ביותר מ-8 אחוזים.; בעבר, בשנות ה-80 וה- 90, תוספות יוקר ניתנו כדבר שבשגרה.

## הערות שוליים

קטגוריה:שכר
קטגוריה:תגמול עובדים בישראל
קטגוריה:מקרו-כלכלה
חברת מפרץ הדסון

שמאל|ממוזער|250px|הדגל ההיסטורי של החברה
שמאל|ממוזער|250px|אדמות בבעלותה של חברת הדסון בשיא התפשטותה
**חברת מפרץ הדסון** (באנגלית: **Hudson's Bay Company** או HBC) היא החברה המסחרית הוותיקה ביותר בצפון אמריקה ובין הוותיקות ביותר בעולם. נוסדה בלונדון ב-2 במאי 1670, כדי לחפש מעבר צפוני מערבי לאוקיינוס השקט, לכבוש את האדמות הסמוכות למפרץ הדסון, ולהמשיך בכל מסחר עם אותן אדמות שעלולות להתגלות כמשתלמות. בטרם ייסודן של מושבות אירופאיות בצפון אמריקה, פעלה החברה כממשלה בפועל בצפון אמריקה והייתה בעל האדמות הגדול בעולם.

כיום זו חברת מניות עסקית ולה הכנסות של כ-7 מיליארד דולר קנדי בשנה והיא מעסיקה כ-70,000 עובדים. משרדיה הראשיים שוכנים במגדל סימפסון בטורונטו שבקנדה.

מאז סוף המאה ה-19 עוסקת החברה במסחר. מניות החברה נרכשו על ידי חברת לורד אנד טיילור המייצגת את החברה בארצות הברית והיא עוסקת באספקת מוצרים עסקיים כדוגמת כרטיסי אשראי, פוליסות ביטוח פרטיות ושיתוף פעולה מסחרי עם חברות שיווק וחנויות.

## היסטוריה

שישים שנה לאחר שהנרי הדסון חקר את מפרץ הדסון בשנת 1610 על ספינתו "תגלית" (Discovery), הגיעה הספינה "נונסאץ'" אל המפרץ וסחרה בעורות בונים עם שבט הקרי. מסחר זה הביא להקמת חברת מפרץ הדסון, לה העניקה הממשלה הבריטית מונופול על המסחר באזור שכונה ארץ רופרט. צרפת התנגדה למונופול מסחרי זה ושלחה מספר משלחות צבאיות לאזור, אולם לבסוף ויתרה על תביעתה בהסכם אוטרכט מאפריל 1713.

חברת מפרץ הדסון בנתה מספר מוצבים ועמדות מסחר לאורך החוף (בהם פורט סוורן שבאונטריו ויורק פקטורי וצ'רצ'יל שבמניטובה).

מוצבים אלה אפשרו לחקור את השטחים שבמרכז קנדה ולהרחיב את המסחר. עם ביטול הזיכיון למונופול המסחרי נמסרו השטחים שבאזור, כ-3.9 מיליון קמ"ר, בשנת 1870 לקנדה במסגרת הסכם רופרט והפכו לחלק מהטריטוריות הצפון מערביות.

במאה העשרים נותרה חברת מפרץ ההדסון אחת מסוכנויות השיווק הגדולות בעולם אך פנתה יותר ויותר לסחורה קמעונאית. בשנות השבעים היא השלימה את רשת חנויות המסחר והאספנות הוותיקה בצפון קנדה, עם רשתות מחלקות וחנויות מוזלות גדולות ברחבי קנדה. החברה עסקה גם במיזמי נפט וגז טבעי, נותרה מעורבת בנדל"ן והתגלגלה לשירותים פיננסיים. בשנת 1979 נקנתה חברת מפרץ ההדסון על ידי חברות בבעלות משפחתו של רוי הרברט תומסון, הברון הראשון תומסון. עומס החוב הכבד שנגרם בעקבות כך הכניס את חברת מפרץ ההדסון למצוקה כספית בשנות השמונים, והיא מכרה את חנויות צפון קנדה ומיזמיה בגז ובנפט. למרות שהפסיקה את מסחר הפרוות שלה בשנת 1991, בתחילת המאה ה-21 היא נותרה אחת החברות העסקיות הגדולות של קנדה והמשיכה להחזיק בבעלותה חנויות כלבו רבות.

## קישורים חיצוניים

* 
* 
* 

## הערות שוליים

קטגוריה:היסטוריה כלכלית
קטגוריה:חברות קנדיות
ולנטיניזם

**ולנטיניזם** היה זרם נוצרי גנוסטי שנוסד על ידי ולנטינוס ונקרא על שמו.

הוולנטיניזם נוסד במאה השנייה והיה אחד הזרמים הגנוסטיים הנפוצים ביותר ברחבי האימפריה הרומית, ובעיקר במצרים, באסיה הקטנה, בסוריה ובצפון אפריקה. הוולנטיניזם התפצל בהמשך לשתי אסכולות, המערבית והמזרחית והמשיך לפעול באימפריה הרומית גם לאחר שזו הוכרזה כ"אימפריה נוצרית". הכנסייה הנוצרית ראתה בוולנטיניזם איום ורדפה את חסידיו. בין אבות הכנסייה הנוצרית שיצאו נגד הוולנטיניזם נמנו אירנאיוס מליון והיפוליטוס מרומא ובין חסידיו הידועים היו הראקלאון, תלמי (שני ראשי האסכולה המערבית), אקסיוניקוס ותאודוטוס.

## האמונה
עיקרי אמונת הוולנטיניזם ידועים מהכתבים שנותרו מהפולמוס עם הכנסייה הנוצרית, אך לא ברור אם מדובר בעיקרי האמונה מתקופת ולנטינוס או מהתפתחות מאוחרת יותר, אחרי פילוג האסכולות.

על פי אמונת הוולנטיניזם בראשית הייתה השלמות האלוהית, המכונה גם פלרומה ובמרכזה האב שייצר שלושים טיפוסים שמימיים והאחרון שבהם סופיה, החוכמה, שמזוהה גם עם רוח הקודש. בשלוש התנסויות רגשיות של סופיה הביאה זו לעולם שלושה סוגי אנשים: אנשי הגוף, אנשי הנפש ואנשי הרוח. הראשונים קשורים לשטן, הסוג השני שואפים אל הנשמה, אך קשורים חלקית לשטן והסוג השלישי הוא שיכול לשוב אל הפלרומה.

חדירת הלוגוס לתוך מרים, אם ישו היה ניסיון להשיב את סופיה (המיוצגת על ידי מרים) אל הפלרומה. לפי הוולנטיניזם ישו היה אדם בשר ודם ששכן בתוכו הלוגוס, כך שהם מבדילים בין האדם שנצלב ומת ובין הייצור האלוהי ששכן בתוכו ותפיסה זו העמידה אותם במחלוקת קשה עם הכנסייה הנוצרית. התעקשות חסידי הוולנטיניזם להציג עצמם כנוצרים, הפכה אותם, בעיני הכנסייה הנוצרית, למשהו גרוע מכופרים סתם, למינים.

## ראו גם
*נצרות קדומה

## קישורים חיצוניים

* 

קטגוריה:ערכים שבהם תבנית בריטניקה אינה מתאימה
קטגוריה:נצרות: זרמים שסומנו כמינות
קטגוריה:גנוסטיקה